70. ΑΠΟΦΑΣΗ  ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. οικ. 12356/1071 της 27 Φεβρ.-5 Μαρτ.2008 (ΦΕΚ  Β΄365) Καθορισμός προϋποθέσεων προκήρυξης και διαδικασία επιλογής Προέδρου και μελών της Επιτροπής Διερεύνησης Σιδηροδρομικών Ατυχημάτων. Έχοντας υπόψη: 1. Τις διατάξεις: α) του άρθρου 18 παρ. 3 του π.δ/τος 160/2007 (201/τ.Α΄) «Εναρμόνιση της ελληνικής νομοθεσίας με την οδηγία 2004/49/ΕΚ του Ευρωπαϊκού Κοινοβουλίου και του Συμβουλίου, της 29.4.2004, για την ασφάλεια των κοινοτικών σιδηροδρόμων, η οποία τροποποιεί την οδηγία 95/18/ΕΚ του Συμβουλίου σχετικά με τις άδειες σε σιδηροδρομικές επιχειρήσεις και την οδηγία 2001/14/ΕΚ σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής καθώς και με την πιστοποίηση ασφάλειας» (Ε EL 164 της 30.4.2004 και Ε EL 220 της 21.6.2004) και τροποποίηση του π.δ/τος 41/2005» β) του άρθρου 27 του ν. 3534/2007 (40/τ.Α΄) «Σύσταση αρχής για την κατανομή του διαθέσιμου χρόνου χρήσης στους ελληνικούς αερολιμένες και άλλες διατάξεις» γ) του άρθρου 90 του Κώδικα Νομοθεσίας για την Κυβέρνηση και Κυβερνητικά όργανα, που κωδικοποιήθηκε με το άρθρο πρώτο του π.δ/τος 63/2005 (98/τ.Α΄) «Κωδικοποίηση της νομοθεσίας για την Κυβέρνηση και τα Κυβερνητικά όργανα». 2. Την ανάγκη προσδιορισμού των αναγκαίων λεπτομερειών για τη δημόσια προκήρυξη της θέσεως του Προέδρου και επιλογής των μελών της Επιτροπής Διερεύνησης Σιδηροδρομικών Ατυχημάτων κατ’ εφαρμογή του π.δ/τος 160/2007 (201/τ.Α΄). 3. Το γεγονός ότι από την εφαρμογή των διατάξεων της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: 1. Καθορίζουμε τους όρους προϋποθέσεις για την έκδοση της προκήρυξης της θέσεως του Προέδρου καθώς και της διαδικασίας επιλογής των μελών της Επιτροπής Διερεύνησης Σιδηροδρομικών Ατυχημάτων όπως παρακάτω: α) Η προκήρυξη για την επιλογή του Προέδρου και των δύο μελών της Επιτροπής Διερεύνησης Σιδηροδρομικών Ατυχημάτων εκδίδεται από το Τμήμα Νομοθετικού Συντονισμού της Δ/νσης Διοικητικών Υπηρεσιών της Γενικής Δ/νσης Διοικητικής Υποστήριξης του Υπουργείου Μεταφορών και Επικοινωνιών και δημοσιεύεται στην Εφημερίδα της Κυβερνήσεως, αυτούσια σε δύο (2) ημερήσιες εφημερίδες πανελλήνιας κυκλοφορίας καθώς και στην ιστοσελίδα του ΥΜΕ. β) Στην ως άνω προκήρυξη θα αναφέρονται υποχρεωτικά τα εξής: αα) Ότι ο Πρόεδρος της Επιτροπής είναι πλήρους και αποκλειστικής απασχόλησης και διορίζεται με βαθμό δεύτερο (2°) της κατηγορίας Ειδικών Θέσεων. Για το χρόνο που κατέχει τη θέση του τελεί σε αναστολή της επαγγελματικής του δραστηριότητας, και εφόσον είναι μέλος ΔΕΠ ΑΕΙ, σε άδεια που του χορηγείται κατά το άρθρο 17 παρ. 4 περιπτ. Α΄ του ν. 1268/1982 (87/τ.Α΄). Τα μέλη επίσης είναι αποκλειστικής απασχόλησης. Η θητεία του Προέδρου και των μελών της είναι τριετής. ββ) Ότι Αρμόδια Υπηρεσία για την υποβολή της αίτησης από τους ενδιαφερόμενους είναι το Τμήμα Νομοθετικού Συντονισμού της Δ/νσης Διοικητικών Υπηρεσιών του Υπουργείου Μεταφορών και Επικοινωνιών (Αναστάσεως 2 και Τσιγάντε, 10191 Παπάγου). γγ) Ότι η αποκλειστική προθεσμία, μέσα στην οποία πρέπει να υποβληθούν οι αιτήσεις από τους ενδιαφερομένους δεν μπορεί να είναι μικρότερη των δέκα (10) εργασίμων ημερών από την τελευταία δημοσίευση. δδ) Ότι οι ενδιαφερόμενοι πρέπει να πληρούν τις προϋποθέσεις που αναφέρονται στη παρ. 2 του άρθρου 18 του π.δ/τος 160/2007, οι οποίες και θα παραθέτονται αναλυτικά στη προκήρυξη. εε) ότι όλα τα δικαιολογητικά υποβάλλονται πρωτότυπα ή δεόντως επικυρωμένα. Επιπροσθέτως εάν κάποιος τίτλος σπουδών έχει αποκτηθεί στην αλλοδαπή απαιτείται αναγνώριση του από τα σχετικά αρμόδια όργανα (ΔΟΑΤΑΠ). Δεν απαιτείται η απόδειξη της γνώσης της ξένης γλώσσας εάν οι επικαλούμενοι τίτλοι σπουδών έχουν αποκτηθεί στο εξωτερικό και τα μαθήματα διδάσκονται στην ίδια γλώσσα (ν. 2740/1999). στστ) Ότι για τους ενδιαφερόμενους δεν πρέπει να συντρέχουν για το άτομο τους τα κωλύματα διορισμού που προβλέπονται στο Κεφάλαιο Α΄ του υπαλληλικού κώδικα και στη παρ. 5 του άρθρου 18 του π.δ/τος 160/2007. Στη προκήρυξη πρέπει να περιγράφονται τα δικαιολογητικά τα οποία υποβάλλονται με την αίτηση τους. 2. Για την υποβοήθηση του Υπουργού Μεταφορών και Επικοινωνιών στο έργο της επιλογής του Προέδρου και των μελών της Επιτροπής Διερεύνησης Σιδηροδρομικών Ατυχημάτων, συστήνεται τριμελής επιτροπή στο Υπουργείο Μεταφορών και Επικοινωνιών αποτελούμενη: α) από το Γενικό Διευθυντή Μεταφορών, ως πρόεδρο της επιτροπής, και μέλη β) το Γενικό Διευθυντή Διοικητικής Υποστήριξης, και γ) τον Διευθυντή Εμπορευματικών Μεταφορών. Γραμματέας της επιτροπής ορίζεται υπάλληλος του Υπουργείου Μερράκου Ναταλία. (Μετά τη σελ. 98,53336) Σελ. 98,53337 Τεύχος - Σελ.  Οργανισμός Σιδηροδρόμων Ελλάδος (Ο.Σ.Ε.)-Σιδηροδρομικές Επιχειρήσεις 21.Β.δ.70 3. Ο ορισμός των μελών της ως άνω επιτροπής γίνεται με την απόφαση προκήρυξης. Η αμοιβή του προέδρου και των μελών για το έργο των μελών και του γραμματέα της επιτροπής αυτής καθορίζεται στην απόφαση προκήρυξης και βαρύνει τις πιστώσεις του προϋπολογισμού εξόδων του υπ’ αριθμ. 541077-03 ειδικού λογαριασμού που τηρεί το ΥΜΕ. Η παραπάνω αποζημίωση καταβάλλεται στα μέλη της επιτροπής και στον γραμματέα της, μετά την περάτωση του έργου της, η οποία πιστοποιείται με βεβαίωση του προέδρου της επιτροπής. Σε βάρος του ίδιου ειδικού λογαριασμού καταλογίζεται και το κόστος δημοσίευσης στις εφημερίδες της προκήρυξης. 4. Η επιτροπή παραλαμβάνει τους φακέλους των υποψηφίων με όλα τα προβλεπόμενα δικαιολογητικά από το Τμήμα Νομοθετικού Συντονισμού του ΥΜΕ μέσα σε χρονικό διάστημα που θα ορίζεται στην προκήρυξη. 5. Η επιτροπή αφού ελέγξει τα δικαιολογητικά και διαπιστώσει ότι πληρούνται όλες οι προϋποθέσεις συντάσσει σχετικό πρακτικό και πίνακα τον οποίο υποβάλλει στον Υπουργό Μεταφορών και Επικοινωνιών. Ο πίνακας αυτός αναρτάται στην ιστοσελίδα του ΥΜΕ. Ο πίνακας περιλαμβάνει όλους τους ενδιαφερόμενους που έχουν τις νόμιμες προϋποθέσεις για την κατάληψη των θέσεων του Προέδρου και των μελών της Επιτροπής Διερεύνησης Σιδηροδρομικών Ατυχημάτων. 6. Η επιτροπή παραδίδει το έργο της, εντός (15) εργάσιμων ημερών από την ημερομηνία παραλαβής των αιτήσεων από το αρμόδιο Τμήμα. 7. Το έργο της παραπάνω επιτροπής παρέχεται εκτός του κανονικού ωραρίου εργασίας των υπαλλήλων - μελών της επιτροπής. 8. Αιτήσεις θεραπείας υποβάλλονται από τους αιτούντες στο Τμήμα Νομοθετικού Συντονισμού του ΥΜΕ εντός πέντε (5) εργασίμων ημερών από την ημερομηνία υποβολής του πίνακα στον Υπουργό Μεταφορών και Επικοινωνιών. Η Επιτροπή εξετάζει τις αιτήσεις αυτές και αποφαίνεται εντός πέντε (5) εργασίμων ημερών από την παραλαβή των αιτήσεων θεραπείας. 9. Ο Πρόεδρος και τα μέλη της Επιτροπής Διερεύνησης Σιδηροδρομικών Ατυχημάτων διορίζονται με απόφαση του Υπουργού Μεταφορών και Επικοινωνιών που εκδίδεται από το Τμήμα Νομοθετικού Συντονισμού του Υπουργείου Μεταφορών και Επικοινωνιών και δημοσιεύεται στην Εφημερίδα της Κυβερνήσεως. Η απόφαση αυτή να δημοσιευθεί στην Εφημερίδα της Κυβερνήσεως και ισχύει από την ημέρα της δημοσίευσής της. Σελ. 98,53338 Τεύχος - Σελ.  